paragraph_text: Nakon proglašenja neovisnosti 15. rujna 1821., namjera meksičkog parlamenta bila je uspostaviti politički sustav, kojom je na čelu španjolski kralj Ferdinand VII., također uz postojanje cara Meksika, na način da su obje zemlje uređene posebnim zakonima i sa svojim zakonskim uredima. Ako to španjolski kralj odbije, zakonom je predviđeno da na meksičko prijestolje, dođe pripadnik dinastije Bourbon. Ferdinand VII., međutim, nije priznao neovisnost i izjavio je da Španjolska neće dopustiti, da bilo koji drugi europski princ dođe na prijestolje Meksika. Na zahtjev Parlamenta, predsjednik Agustín de Iturbide proglasio se carem Meksika.